У Вікіпедыі ёсць артыкулы пра іншых асоб з прозвішчам Бароўскі.
**Сяргей Бароўскі** (нар. 29 студзеня 1956, Мінск) — беларускі савецкі футбаліст (абаронца) і футбольны трэнер.

Клубная кар’ера
---------------

Выхаванец мінскай СДЮШАР-5. З 1972 года выступаў за дубль мінскага «Дынама», у 1974 годзе стаў іграком асноўнага складу і выступаў у складзе «Дынама» да 1987 года. Усяго ў чэмпіянаце правёў 400 матчаў, з іх 270 у вышэйшай лізе. У 1982 годзе разам з клубам стаў чэмпіёнам СССР. У 1984—1985 гадах быў капітанам каманды.

Міжнародная кар’ера
-------------------

У 1981—1985 гадах выступаў за нацыянальную зборную СССР. Быў адным з асноўных абаронцаў зборнай. У 1982 годзе ўдзельнічаў у чэмпіянаце свету ў Іспаніі.

Трэнерская кар’ера
------------------

У 1989 годзе пачаў трэнерскую кар’еру, прыняўшы прапанову ўзначаліць новаствораны маладзечанскі «Металург». У 1991 годзе прывёў гэты клуб да перамогі ў апошнім чэмпіянаце БССР. Пазней узначальваў маладзечанскі клуб у незалежнай Беларусі.

У 1994 годзе ўзначаліў нацыянальную зборную краіны. Пад кіраўніцтвам Бароўскага зборная атрымала адну з найвядомейшых перамог — у 1995 годзе над зборнай Нідэрландаў (1:0). У 1997—1999 працаваў у клубах Латвіі і Малдовы, пасля чаго другі раз узначаліў зборную. Падчас другога кіраўніцтва Бароўскага зборная пацярпела адно з найцяжэйшых паражэнняў — у 2000 годзе ад Андоры (0:2).

З 2000 працаваў трэнерам у розных беларускіх клубах, таксама ў Літве і Украіне.

У другой палове 2007 года быў спартыўным дырэктарам мінскага «Дынама», а са жніўня 2009 года узначаліў мінскі СКВІЧ, які выступаў у Першай лізе. Па выніках сезона 2010 СКВІЧ пад кіраўніцтвам Бароўскага атрымаў права на стыкавыя матчы за месца ў Вышэйшай лізе, але саступіў жодзінскаму «Тарпеда».

У канцы 2010 года стаў галоўным трэнерам «Віцебска». У чэмпіянаце 2011 клуб ішоў у сярэдзіне табліцы, але ў жніўні 2011 года Бароўскі са скандалам пакідае пасаду галоўнага трэнера, абвінаваціўшы кіраўніцтва клуба ў неспрыяльных умовах. У выніку «Віцебск» па заканчэнні сезона 2011 пакінуў Вышэйшую лігу.

У 2012 годзе Бароўскі зноў працаваў галоўным трэнерам СКВІЧа, а ў 2013 годзе працаваў у Казахстане, дзе ўзначальваў моладзевую зборную. Поспехаў з казахскай моладдзю не меў — у адборачным турніры чэмпіянату Еўропы зборная атрымала толькі адну перамогу (над зборнай Беларусі). У кастрычніку 2013 года быў звольнены з пасады галоўнага трэнера моладзевай зборнай.

У студзені 2014 года быў прызначаны галоўным трэнерам салігорскага «Шахцёра». Прывёў салігорскі клуб да перамогі ў Кубку Беларусі 2013/14, а пасля вывеў яго ў раўнд плэй-оф Лігі Еўропы. У чэмпіянаце Беларусі «Шахцёр» у сезоне 2014 атрымаў бронзавыя медалі. У снежні 2014 года Бароўскі на год падоўжыў кантракт з «Шахцёрам».

Сезон 2015 распачынаў з амбіцыйнымі мэтамі — выйграць Суперкубак і Кубак Беларусі, а таксама перамагчы ў чэмпіянаце Беларусі і выйсці ў групавы этап Лігі Еўропы. Аднак, у Суперкубку, як і ў фінале Кубка, «Шахцёр» саступіў барысаўскаму БАТЭ. У чэмпіянаце справы салігарчан таксама пайшлі не лепшым чынам. У чэрвені 2015 года, пасля нічыі з «Віцебскам» (2:2), Бароўскі падаў у адстаўку з пасады галоўнага трэнера «Шахцёра».

У верасні 2015 года прыступіў да працы ў мінскім «Дынама», дзе стаў адказваць за развіццё дзіцяча-юнацкага футбола. У студзені 2016 года быў прызначаны спартыўным дырэктарам клуба, пакінуў пасаду ў чэрвені таго ж года, але застаўся працаваць у клубе. 15 ліпеня 2016 года, пасля звальнення Вука Рашавіча, быў прызначаны галоўным трэнерам «Дынама». Пакінуў пасаду галоўнага трэнера мінчан у маі 2017 года.

У лютым 2018 года пачаў працаваць у барысаўскім БАТЭ ў якасці трэнера-метадыста. У студзені 2019 года пакінуў барысаўскі клуб. Пазней далучыўся да «Іслачы» ў якасці трэнера-кансультанта.

У снежні 2010 года атрымаў трэнерскую ліцэнзію катэгорыі «Pro».

Дасягненні
----------

### Ігравыя

* Саюз Савецкіх Сацыялістычных Рэспублік 01Чэмпіён Залаты прызёр чэмпіянату СССР: 1982
* Саюз Савецкіх Сацыялістычных Рэспублік 03Бронзавы прызёр Бронзавы прызёр чэмпіянату СССР: 1983

### Трэнерскія

* Беларуская Савецкая Сацыялістычная Рэспубліка Чэмпіён БССР: 1991
* Малдова Уладальнік Кубка Малдовы: 1999
* Літва Чэмпіён Літвы: 2003
* Беларусь Уладальнік Кубка Беларусі: 2014
* Беларусь 03Бронзавы прызёр Бронзавы прызёр чэмпіянату Беларусі (2): 2014, 2016

Зноскі
------

1. ↑  Sergey Borovski // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Sergei Borovsky // FBref.com<a href='https://wikidata.org/wiki/Track:Q56239490'></a>
3. ↑  Футбол. Сергей Боровский уволен из молодежной сборной Казахстана
4. ↑  Сергей Боровский стал главным тренером "Шахтера"
5. ↑  Боровский продлил контракт с «Шахтером»
6. ↑  Сергей Боровский подал в отставку с поста главного тренера "Шахтера"
7. ↑  Сергей Боровский приступил к работе в минском "Динамо"
8. ↑  Боровский официально вступил в должность спортивного директора минского «Динамо»
9. ↑  Football.by: Боровский уволен с должности спортдиректора минского «Динамо»
10. ↑  Рашович отправлен в отставку, главным тренером минского «Динамо» назначен Боровский
11. ↑  Минское "Динамо" официально объявило об отставке Боровского
12. ↑  Сергей Боровский трудоустроился в БАТЭ
13. ↑  Боровский покинул БАТЭ

|  |  |
| --- | --- |
| ⚙️   Тэматычныя сайты | eu-football.info (ігрок) · FBref.com · FootballDatabase.eu · FootballFacts.ru · National Football Teams.com · Transfermarkt (ігрок) · Transfermarkt (трэнер) · Зборная Расіі па футболе |
| Слоўнікі і энцыклапедыі | Вялікая расійская (старая версія) |

| ⛭Зборная СССР — Чэмпіянат свету 1982 |
| --- |
| Сцяг СССР | 
* 1 Дасаеў (б)
* 2 Сулаквелідзэ
* 3 Чывадзэ
* 4 Хідыятулін
* 5 Балтача
* 6 Дзям'яненка
* 7 Шэнгелія
* 8 Бяссонаў
* 9 Гаўрылаў
* 10 Аганесян
* 11 Блахін
* 12 Баль
* 13 Дараселія
* 14 Бароўскі
* 15 Андрэеў
* 16 Радзівонаў
* 17 Бурак
* 18 Суслапараў
* 19 Еўтушэнка
* 20 Раманцаў
* 21 Вік. Чанаў (б)
* 22 Вяч. Чанаў (б)
* трэнер: Канстанцін Бескаў

 |

| ⛭Галоўныя трэнеры  нацыянальнай зборнай Беларусі па футболе |
| --- |
| 
* Вяргеенка (1992—1994)
* Бароўскі (1994—1996)
* Вяргеенка (1997—1999)
* Бароўскі (1999—2000)
* Малафееў (2000—2002)
* Стральцоў (в. а.) (2002)
* Малафееў (2002—2003)
* Байдачны (2003—2005)
* Пунтус (2006—2007)
* Штангэ (2007—2011)
* Кандрацьеў (2011—2014)
* Зыгмантовіч (в. а.) (2014)
* Хацкевіч (2014—2016)
* Крывушэнка (2017—2019)
* Мархель (2019—2021)
* Кандрацьеў (2021)
* Радушка (в. а.) (2021)
* Кандрацьеў (2021—2023)

 |